Президент Тоқаев Валентина Матвиенконы қабылдады
"Президент Тоқаев Валентина Матвиенконы қабылдады" | "https://abai.kz/post/192129"
TITLE: Президент Тоқаев Валентина Матвиенконы қабылдады
URL: https://abai.kz/post/192129
META: "Президент Тоқаев Валентина Матвиенконы қабылдады" | "https://abai.kz/post/192129"
DATE: 12.12.2024
AUTHOR(s): Abai.kz
TOTAL WORDS: 118
TEXT: Президент Қасым-Жомарт Тоқаев Ресейдің Федералдық Жиналысы Федерация Кеңесінің төрағасы Валентина Матвиенкомен кездесті. Бұл туралы Ақорда хабарлады. Мемлекет басшысы Ресейдің Федералдық Жиналысы Федерация Кеңесінің төрағасы Валентина Матвиенкомен кездесу өткізді. Қасым-Жомарт Тоқаев Федерация Кеңесі төрағасының сапары парламентаралық байланысты нығайту тұрғысынан ғана емес, Қазақстан мен Ресейдің көпжоспарлы стратегиялық серіктестігін барлық бағытта одан әрі арттыру үшін маңызды екенін айтты. – Мемлекеттеріміз арасындағы қарым-қатынас қарқынды дамып келеді. Жақында біздің елімізге Владимир Владимирович Путин мемлекеттік сапар жасады. Бұл стратегиялық серіктестікті, екі ел арасындағы одақтастықты дамытуға тың серпін берді. Мен екіжақты ықпалдастықтың болашағы зор деп ойлаймын, – деді Президент. Қасым-Жомарт Тоқаевтың айтуынша, бұл үдерісте парламентаралық дипломатия айрықша рөлге ие. Президент депутаттар Қазақстан мен Ресей арасындағы өзара тиімді ынтымақтастықты ілгерілетуге айтарлықтай үлес қосады деп санайды. Abai.kz
